gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6852, del 31-08-2012 (2012/8195)

Formalització del contracte número CMAYOR2011/01/36. Servicis informàtics per al desenrotllament d'aplicacions informàtiques de la Conselleria d'Infraestructures i Transport en PHP-Gv HIDRA.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6852

Data del DOGV
:   31-08-2012

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2012/8195


Data del document
:   28-08-2012

Organisme emissor
:   Conselleria d'Hisenda i Administració Pública

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte de serveis

Formalització del contracte número CMAYOR2011/01/36. Servicis informàtics per al desenrotllament d'aplicacions informàtiques de la Conselleria d'Infraestructures i Transport en PHP-Gv HIDRA. [2012/8195]  
La Conselleria d'Hisenda i Administració Pública, en compliment del que establix el Reial Decret Legislatiu 3/2011, de 14 de novembre, pel qual s'aprova el text refós de contractes del sector públic i als efectes determinats en este, fa pública la formalització del contracte següent:  
  
1. Entitat adjudicadora  
a) Organisme: Generalitat. Conselleria d'Hisenda i Administració Pública.  
b) Dependència que tramita l'expedient: Subsecretaria.  
c) Número d'expedient: CMAYOR2011/01/36.  
d) Perfil del contractant: .  
2. Objecte del contracte   
a) Descripció de l'objecte: servicis informàtics per al desenrotllament d'aplicacions informàtiques de la Conselleria d'Infraestructures i Transport en PHP-Gv HIDRA.   
b) Tipus: servici.  
c) Divisió per lots i nombre: no.  
d) Butlletí o diari oficial i data de publicació de l'anunci de licitació: Diari Oficial de la Comunitat Valenciana núm. 6555, de 30.06.2011.  
  
3. Tramitació, procediment i forma d'adjudicació  
a) Tramitació: ordinària.   
b) Procediment: obert.  
c) Forma: oferta econòmicament més avantatjosa.  
4. Pressupost base de licitació o cànon d'explotació  
a) Pressupost del contracte, IVA exclòs: cent seixanta-huit mil nou-cents seixanta euros (168.960,00 €).  
b) Partida d'IVA: trenta mil quatre-cents dotze euros i huitanta cèntims (30.412,80 €).  
c) Finançament europeu: sí, 80% fons procedents del FEDER.  
5. Formalització  
a) Data d'adjudicació: 6 d'agost de 2012.  
b) Data de formalització: 14 d'agost de 2012.   
c) Contractista: Sopra Group Informatica, SA.   
d) Import del contracte: cent cinquanta-dos mil seixanta-quatre euros (152.064,00 €), IVA exclòs.  
  
València, 28 d'agost de 2012.- La subsecretària: Carmela Cots Soler.
Diari Oficial de la Generalitat Valenciana


Sumari del DOGV 6855, del 05-09-2012 (2012/8242)

Informació pública de la modificació puntual número 14 del pla general d'ordenació urbana, relativa a la compatibilitat de la tipologia de vivenda adossada amb la tipologia residencial edificació oberta en el sector ZO-3.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6855

Data del DOGV
:   05-09-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/8242


Data del document
:   28-08-2012

Organisme emissor
:   Ajuntament de Guardamar del Segura

Tipus de document
:   Anunci

Descriptors 

:   * Guardamar del Segura
    * pla d'urbanisme
    * administració local

Informació pública de la modificació puntual número 14 del pla general d'ordenació urbana, relativa a la compatibilitat de la tipologia de vivenda adossada amb la tipologia residencial edificació oberta en el sector ZO-3. [2012/8242]  
Carmen Verdú García, alcaldessa presidenta de l'Ajuntament de Guardamar del Segura (Alacant), fa saber:   
Que de conformitat amb l'acord adoptat pel Ple de la corporació, en sessió celebrada el dia 1 d'agost 2012, se sotmet a informació pública per un termini d'un mes, comptat des de l'endemà de la publicació del present anunci en el Diari Oficial de la Comunitat Valenciana, l'aprovació inicial de la modificació puntual núm. 14 del pla general d'ordenació urbana, relativa a la compatibilitat de la tipologia de vivenda adossada amb la tipologia residencial edificació oberta en el sector ZO-3.  
  
Durant el període d'informació pública es podrà consultar l'esmentada documentació en l'Ajuntament de Guardamar del Segura, durant els dies laborables de dilluns a divendres de 09.00 a 14.00 hores.   
Cosa que es fa pública de conformitat amb el que disposen els articles 90 i 83.2 de la Llei 16/2005, de 30 de desembre, de la Generalitat, Urbanística Valenciana (LUV) i l'article 223.5 del Decret 67/2006, de 19 de maig, pel qual s'aprova el Reglament d'Ordenació i Gestió Territorial i Urbanística.   
  
Guardamar del Segura, 28 d'agost de 2012.- L'alcaldessa: Carmen Verdú García.
Diari Oficial de la Generalitat Valenciana


Sumari del DOGV 6769, del 08-05-2012 (2012/4217)

Resolució de 20 d'abril de 2012, de la directora de l'Agència Valenciana de Mobilitat, per la qual acorda l'obertura d'un període d'informació pública en l'expedient de reestructuració de la concessió CVA-023, Alacant-Villena i Hijuelas.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6769

Data del DOGV
:   08-05-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/4217


Organisme emissor
:   Agència Valenciana de Mobilitat

Tipus de document
:   Resolució

Resolució de 20 d'abril de 2012, de la directora de l'Agència Valenciana de Mobilitat, per la qual acorda l'obertura d'un període d'informació pública en l'expedient de reestructuració de la concessió CVA-023, Alacant-Villena i Hijuelas. [2012/4217]  
L'Agència Valenciana de Mobilitat està tramitant l'expedient de modificació de les condicions de prestació del servici de transport públic regular de viatgers per carretera CVA-023, Alacant-Villena i Hijuelas, que explota la mercantil La Unió de Benissa, SA, amb vista a incorporar en la seua matriu de trànsit l'estació Elda-Petrer, així com modificar l'itinerari de la línia 12.  
Vista la memòria justificativa de les modificacions presentada per l'empresa concessionària, segons el que establixen els articles 79 i 80 del Reglament de la Llei d'Ordenació dels Transports Terrestres, aprovat pel Reial Decret 1211/1990, de 28 de setembre.  
D'acord amb les funcions atribuïdes en els articles 4 i 22.2 de la Llei 6/2011, d'1 d'abril, de Mobilitat de la Comunitat Valenciana, i la Llei 9/2000, de 23 de novembre, de Constitució de l'Entitat de Transport Metropolità de València, modificada per la Llei 12/2009, de 23 de desembre, de Mesures Fiscals, de Gestió Administrativa i Financera i d'Organització de la Generalitat, resolc:   
  
Primer  
Sotmetre a informació pública l'expedient de modificació concessional referit, per un termini de vint dies comptador des de l'endemà de la publicació d'esta resolució, perquè els interessats puguen al·legar el que consideren oportú. Es pot consultar l'expedient en la seu d'esta agència (av. Enric Valor, 13, 46599 Burjassot).  
  
Si transcorre el termini esmentat i no s'hi ha fet al·legacions, es considerarà que hi està d'acord, i decaurà en el dret al tràmit corresponent, sense perjuí de la interposició dels recursos que siguen procedents contra la resolució definitiva del procediment, en els terminis legalment i reglamentàriament establits.  
  
Segon  
Enviar esta resolució al Diari Oficial de la Comunitat Valenciana per a la publicació.  
  
València, 20 d'abril de 2012.- La directora de l'Agència Valenciana de Mobilitat: Mar Martínez Aparicio.
Diari Oficial de la Generalitat Valenciana


Sumari del DOGV 6840, del 14-08-2012 (2012/7603)

Notificació de la sentència dictada en el juí verbal número 1466/2011.
----------------------------------------------------------------------

### Dades del document

Número de DOGV
:   6840

Data del DOGV
:   14-08-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/7603


Organisme emissor
:   Jutjat de Primera Instància Número 3 de València

Tipus de document
:   Edicte

Notificació de la sentència dictada en el juí verbal número 1466/2011. [2012/7603]  
Assumpte civil 001466/2011  
Jerónimo Toledano Iturbe, secretari del Jutjat de Primera Instància número 3 de València, fa saber:  
Que en este jutjat se seguix el procediment de juí verbal 001466/2011, a instàncies de Noelia Lázaro González, contra Hermenegilda Esteve Cuevas.  
En el juí referenciat, amb data 8 de març de 2012, pel magistrat jutge Salvador U. Martínez Carrión, s'ha dictat la resolució que té la part dispositiva, literalment, com seguix:  
Dispositiva  
Que estimant la present demanda formulada per Noelia Lázaro González, compareguda per ella mateixa, contra Hermenegilda Esteve Cuevas, declarada en rebel·lia, sobre reclamació d'una quantitat, he de:  
1. Condemnar i condemne esta demandada a pagar a l'actor la quantitat de 1,586,42 euros, així com l'interès legal d'eixa quantitat, des de la data de la interpel·lació judicial fins a la d'esta resolució i l'interés legal incrementat en dos punts des de la data d'esta resolució fins al seu complet pagament.  
2. Fer expressa imposició de les costes causades a la part demandada.  
Contra esta resolució no pot interposar-se recurs (art. 455.1, LEC, després de la seua reforma per la Llei 37/2011, de 10 d'octubre, BOE d'11 d'octubre de 2011, de la qual resulta que no són apel·lables les sentències dictades en els juís verbals per raó de la quantia, quan esta no supere els 3.000 euros; i que s'aplica en virtut del que disposa la disposició transitòria única de la llei esmentada, segons la qual els processos que estigueren en tràmit en qualsevol de les seues instàncies a l'entrada en vigor de la present llei, continuaran substanciant-se fins que recaiga sentència en la instància esmentada d'acord amb la legislació processal anterior).  
Esta és la meua sentència, que pronuncie, mane i firme».  
I perquè valga de notificació de forma deguda, amb prevenció dels recursos expressats en la resolució esmentada a la part demandada que es troba en parador desconegut, Hermenegilda Esteve Cuevas, d'acord amb el que disposa l'article 164 de la Llei d'Enjudiciament Civil, s'expedix este edicte.  
  
València, 8 de març de 2012.- El secretari judicial: Jerónimo Toledano Iturbe.
Diari Oficial de la Generalitat Valenciana


Sumari del DOGV 6865, del 19-09-2012 (2012/8493)

RESOLUCIÓ de 12 de setembre de 2012, per la qual es fa públic el resultat del concurs per a la provisió d'una plaça de professorat contractat doctor en l'àrea de coneixement de Sociologia, del departament de Filosofia i Sociologia, convocat per la Resolució del Rectorat de la Universitat Jaume I de Castelló de 24 de maig de 2012.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6865

Data del DOGV
:   19-09-2012

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2012/8493


Data del document
:   12-09-2012

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 12 de setembre de 2012, per la qual es fa públic el resultat del concurs per a la provisió d'una plaça de professorat contractat doctor en l'àrea de coneixement de Sociologia, del departament de Filosofia i Sociologia, convocat per la Resolució del Rectorat de la Universitat Jaume I de Castelló de 24 de maig de 2012. [2012/8493]  
D'acord amb la proposta formulada per la comissió de contractació constituïda per tal de jutjar el concurs públic per a la provisió de l'esmentada plaça (DOCV 01.06.2012), i després que la persona proposada haja acreditat que compleix els requisits a què al·ludeix l'article 15.2 de la Normativa per al desenvolupament dels concursos d'accés a cossos de funcionariat docent universitari i dels concursos de selecció de professorat col·laborador i contractat doctor de la Universitat Jaume I, aquest Rectorat, d'acord amb les competències conferides per la legislació vigent, resol:  
  
Contractar, en règim laboral amb caràcter indefinit, Vicente Alberto Querol Vicente, amb DNI 27346170Q, com a professor contractat doctor en l'àrea coneixement de Sociologia, del departament de Filosofia i Sociologia.  
  
Contra aquesta resolució, que esgota la via administrativa, es pot interposar recurs contenciós administratiu, en el termini de dos mesos comptadors a partir de l'endemà de la publicació d'aquesta resolució en el Diari Oficial de la Comunitat Valenciana, davant el Jutjat Contenciós Administratiu de Castelló, d'acord amb els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; i potestativament es pot interposar recurs de reposició en el termini d'un mes, davant el rector, d'acord amb els articles 116 i 117 de la Llei 30/1992, segons la seua redacció modificada per la Llei 4/1999, de 13 de gener.  
  
  
Castelló de la Plana, 12 de setembre de 2012.- El rector: Vicent Climent Jordà.
Diari Oficial de la Generalitat Valenciana


Sumari del DOGV 6693, del 17-01-2012 (2012/51)

Notificació de la sentència dictada en el judici ordinari número 2116/2009.
---------------------------------------------------------------------------

### Dades del document

Número de DOGV
:   6693

Data del DOGV
:   17-01-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/51


Organisme emissor
:   Jutjat de Primera Instància Número 5 d'Elx

Tipus de document
:   Edicte

Notificació de la sentència dictada en el judici ordinari número 2116/2009. [2012/51]  
Judici ordinari número 2116/2009  
Demandant: Autopark Renting (Sra. Tormo Moratalla).  
Demandats: Inversiones y Promociones Laute, SL, Manuel Sánchez Miralles,  
José Miguel Martínez.  
Sentència  
Elx, 14 de juny de 2011  
M.ª Encarnación Aganzo Ramón, magistrada jutgessa del Jutjat de Primera Instància número 5 d'Elx, he vist i oït aquestes actuacions de judici ordinari, seguides davant d'aquest Jutjat amb el número 2.166/2009, promogudes a instàncies de l'entitat mercantil Autopark Renting de Vehículos, SA, i en representació seua la procuradora dels tribunals Irene Tormo Moratalla, assistida pel lletrat Rafael Cebrián Carrillo, contra la mercantil Inversiones y Promociones Laute, SL, i contra Manuel Sánchez Miralles i José Miguel Martínez, declarats en rebel·lia.  
Dispositiva  
Estime la demanda interposada per l'entitat mercantil Autopark Renting de Vehículos, SA, i en representació seua la procuradora dels tribunals Irene Tormo Moratalla, contra la mercantil Inversiones y Promociones Laute, SL, i contra Manuel Sánchez Miralles i José Miguel Martínez, declare resolt el contracte d'arrendament de vehicles subscrit per les parts, i declare la propietat de l'actora sobre el bé objecte de contracte individual, Opel Vivaro Furg. Corto 1.9, matrícula 1750AJZ, i condemne la demandada a restituir de forma immediata a l'actora la possessió del vehicle objecte de l'arrendament, així com a pagar a l'actora la suma de 8.900,69 euros més els interessos de demora al tipus pactat i les costes processals causades.   
  
Contra aquesta sentència pot interposar-se davant d'aquest Jutjat un recurs d'apel·lació per a l'Audiència Provincial d'Alacant (Secció Novena) dins del termini de cinc dies comptadors des que es notifique.   
Aquesta és la meua sentència, de què cal expedir una testimoniança perquè s'unisca a les actuacions, que pronuncie, mane i firme.   
Publicació. L'estenc jo la secretària per a fer constar que seguidament es procedeix a la publicació de la sentència dictada mitjançant la notificació a les parts. En done fe».   
I atés que el demandat esmentat, Inversiones y Promociones Laute, SL, Manuel Sánchez Miralles i José Miguel Martínez Sevilla, es troba en parador desconegut, expedisc aquest edicte a fi que valga de notificació de forma deguda.   
  
Elx, 16 de desembre de 2011.- El secretari judicial: Francisco Javier García Navarro.
Diari Oficial de la Generalitat Valenciana


Sumari del DOGV 6921, del 12-12-2012 (2012/11912)

Notificació de l'acord d'iniciació. Expedient sancionador número D-576/2012.
----------------------------------------------------------------------------

### Dades del document

Número de DOGV
:   6921

Data del DOGV
:   12-12-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/11607


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de l'acord d'iniciació. Expedient sancionador número D-576/2012. [2012/11591]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador que s'especifica, instruït per la Conselleria d'Infraestructures, Territori i Medi Ambient a la persona o entitat denunciada que s'indica a continuació, ja que s'ha intentat la notificació en l'últim domicili conegut i no s'ha pogut efectuar.  
  
Expedient número: D-576/2012.  
Entitat o persona interessada: Francisca García García.  
Últim domicili conegut: carrer del General Yagüe, número 22, 28113 Villamantillo, Madrid.  
Assumpte: acord d'iniciació d'expedient sancionador dictat per la directora territorial el 18 de setembre de 2012.  
L'expedient es troba en el Negociat de Sancions i Recursos de la Conselleria d'Infraestructures, Territori i Medi Ambient, carrer de Churruca, número 29, 03436 Alacant, on haurà de comparéixer per a conéixer el contingut íntegre de l'acte en el termini de 10 dies hàbils, comptadors des de l'endemà de la publicació d'esta notificació en el Diari Oficial de la Comunitat Valenciana.   
Si després d'haver transcorregut el termini esmentat no hi ha comparegut, la notificació s'entendrà produïda a tots els efectes legals des de l'endemà del venciment del termini assenyalat per a comparéixer.  
S'informa la persona interessada del dret que l'assistix a aportar les al·legacions que estime convenients en la seua defensa, o, si és el cas, a interposar recurs; tot això dins del termini legalment establit. Transcorregut el termini sense haver-ne fet ús, es dictarà la corresponent resolució.  
  
Alacant, 14 de novembre de 2012.- La directora territorial d'Alacant: Elisa Díaz González.
Diari Oficial de la Generalitat Valenciana


Sumari del DOGV 6930, del 26-12-2012 (2012/11708)

RESOLUCIÓ de 15 d'octubre de 2012, del conseller d'Hisenda i Administració Pública, per la qual s'aprova determinada modificació qualitativa en les dotacions dels projectes d'inversió dels Fons de Compensació Interterritorial de l'exercici 2012 competència de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6930

Data del DOGV
:   26-12-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/11653


Data del document
:   15-10-2012

Organisme emissor
:   Conselleria d'Hisenda i Administració Pública

Tipus de document
:   Resolució

Descriptors 

:   * Conselleria d'Hisenda i Administració Pública

RESOLUCIÓ de 15 d'octubre de 2012, del conseller d'Hisenda i Administració Pública, per la qual s'aprova determinada modificació qualitativa en les dotacions dels projectes d'inversió dels Fons de Compensació Interterritorial de l'exercici 2012 competència de la Comunitat Valenciana. [2012/11281]
Els Fons de Compensació Interterritorial (FCI) de l'exercici 2012 per a la Comunitat Valenciana estan compostos pel Fons de Compensació Interterritorial pròpiament dit i pel denominat Fons Complementari, dels quals ja s'ha efectuat una primera sol·licitud d'abonament. Estos fons presenten un nivell d'execució que no arriba al volum total assignat i aprovat inicialment per projecte. No obstant això, n'hi ha prou execució en el total de projectes d'inversió dins de la Generalitat Valenciana, segons les dades d'execució pressupostària amb data 4 d'octubre de 2012, i per això cal modificar la dotació inicial del FCI i el Complementari per a 2012.
D'esta manera, i a fi de poder tancar i liquidar l'anualitat 2012 assignada a la Comunitat Valenciana, es proposa un ajust de les dotacions dels projectes d'inversió que presenten una execució diferent de la prevista inicialment, augmentant o disminuint la dotació inicialment aprovada i, si és el cas, suprimint algun projecte d'inversió l'execució del qual s'ha endarrerit o no ha arribat a executar-se en el Fons Complementari i en el Fons de Compensació.
Estes modificacions es duen a terme respectant la distribució que per a cada un dels fons s'havia assignat. Així, i en conjunt, esta modificació, que té el caràcter de qualitativa per als dos fons, permetrà completar l'assignació per a la Comunitat Valenciana en els Fons de Compensació Interterritorial anualitat 2012 i, per tant, tancar i liquidar esta anualitat.
Així doncs, resolc:
Primer i únic
Aprovar la modificació dels projectes que componen els Fons de Compensació Interterritorial de l'exercici 2012 a la Comunitat Valenciana, d'acord amb les dades que figuren en l'annex que s'hi adjunta.
València, 15 d'octubre de 2012.- El conseller d'Hisenda i Administració Pública: José Manuel Vela Bargues.